b'\n_START_ARTICLE_\nZigmantas Motiekaitis\n_START_SECTION_\nBiografija\n_START_PARAGRAPH_\nBaig\xc4\x97 Taurag\xc4\x97s vidurin\xc4\x99 mokykl\xc4\x85. 1954\xe2\x80\x931955\xc2\xa0m. \xc5\xbdygai\xc4\x8di\xc5\xb3 septynmet\xc4\x97s mokyklos mokytojas. 1959\xc2\xa0m. baig\xc4\x97 Lietuvos k\xc5\xabno kult\xc5\xabros institut\xc4\x85. 1959\xe2\x80\x931960\xc2\xa0m. Saug\xc5\xb3 vidurin\xc4\x97s mokyklos mokytojas. 1960\xe2\x80\x931962\xc2\xa0m. \xc5\xa0ilut\xc4\x97s rajono liaudies \xc5\xa1vietimo skyriaus mokykl\xc5\xb3 inspektorius. 1962\xe2\x80\x931972\xc2\xa0m. Vilniaus auk\xc5\xa1tojo sportinio meistri\xc5\xa1kumo mokyklos direktorius ir fechtavimo treneris. 1964\xc2\xa0m. sklandymo, 1969\xc2\xa0m. l\xc4\x97ktuv\xc5\xb3 sporto SSRS sporto meistras. 1970\xe2\x80\x931972\xc2\xa0m. Lietuvos fechtavimo federacijos pirmininkas. 1971\xc2\xa0m. s\xc4\x85jungin\xc4\x97s kategorijos teis\xc4\x97jas._NEWLINE_1972\xe2\x80\x931974\xc2\xa0m. K\xc5\xabno kult\xc5\xabros ir sporto komiteto prie LSSR MT Sporto federacij\xc5\xb3 valdybos vir\xc5\xa1ininkas, 1976\xe2\x80\x931986\xc2\xa0m. \xc5\xa1io komiteto pirmininkas.  1974\xe2\x80\x931976\xc2\xa0m. LKP CK propagandos ir agitacijos skyriaus instruktorius. 1984\xc2\xa0m. Maskvoje baig\xc4\x97 Visuomenini\xc5\xb3 moksl\xc5\xb3 akademij\xc4\x85 prie SSKP CK. 1986\xe2\x80\x931990\xc2\xa0m. LSSR valstybinio K\xc5\xabno kult\xc5\xabros ir sporto komiteto pirmininkas. 1985\xe2\x80\x931990\xc2\xa0m. LSSR AT deputatas. 1986\xe2\x80\x931989\xc2\xa0m. LKP Revizijos komisijos narys. _NEWLINE_1990\xe2\x80\x931992\xc2\xa0m. K\xc5\xabno kult\xc5\xabros ir sporto departamento patar\xc4\x97jas-konsultantas. 1992\xc2\xa0m. Respublikinio sporto informacijos ir specialist\xc5\xb3 tobulinimosi centro direktoriaus pavaduotojas, 1993\xe2\x80\x931997\xc2\xa0m. direktorius. Nuo 1997\xc2\xa0m. Lietuvos sporto informacijos centro direktorius._NEWLINE_1988\xe2\x80\x932007\xc2\xa0m. Lietuvos tautinio olimpinio komiteto generalin\xc4\x97s asambl\xc4\x97jos narys, nuo 2007\xc2\xa0m. garb\xc4\x97s narys. Nuo 1994\xc2\xa0m. Europos Tarybos sporto informacijos tinklo (SLONET) narys. 1996\xe2\x80\x932003\xc2\xa0m. 2011\xe2\x80\x932014\xc2\xa0m. \xc5\xbeurnalo \xe2\x80\x9eTreneris\xe2\x80\x9c, 2003\xe2\x80\x932009\xc2\xa0m. informacinio leidinio \xe2\x80\x9eK\xc5\xabno kult\xc5\xabros ir sporto aktualijos\xe2\x80\x9c vyr. redaktorius. Lietuvos sporto enciklopedijos redakcijos darbo grup\xc4\x97s vadovas, 2012\xe2\x80\x932015\xc2\xa0vyr. redaktorius.'